text: El temps a l'Escala: Previsió Meteorològica pel 1, 2 i 3 d'Octubre de 2021
  Previsió Meteorològica pel 1, 2 i 3 d'Octubre de 2021
  COMENÇAREM EL CAP DE SETMANA AMB TEMPS PLÀCID I FINS I TOT ESTIUENC, PERÒ L'ACABAREM DIUMENGE AMB CANVIS I PLUJA A ÚLTIMA HORA.
  Estat del Cel: Cel serè entre la matinada i migdia. A la tarda apareixeran núvols prims i també nuvolades, que ens acabaran per creuar al vespre i nit. Ambient fresc a primera hora del dia.
  Vent: Calma de matinada i matí, amb marinada de llevant a xaloc de força 2/3 a migdia i tarda.
  Estat del Cel: Cel serè de matinada i part del matí, fins que prop de migdia arribin núvols prims. Els núvols prims es faran més presents a migdia, tarda i vespre, així com també les senyals de garbí. Serà un dia de molta bonança, amb ambient gairebé estiuenc a migdia.
  Vent: Calma de matinada i matí. A migdia entrarà migjorn, que s'enfortirà a la tarda, bufant moderat de força 3/5. El migjorn s'allargarà fins a la nit.
  Estat de la mar: Arrissada tot el dia, amb marejol mar endins a partir de la tarda.
  Estat del Cel: Cel variable de matinada i matí, amb núvols prims cada cop més abundants. A migdia ja quedarà força cobert i a la tarda s'ennuvolarà del tot. Al vespre ja tindrem el cel totalment tapat i entrada la nit arribarà la pluja, que s'allargarà la matinada següent, puntualment amb tempesta. Ambient temperat a primera hora, però refrescada notable a la nit.
  Vent: Mitjorn moderat de matinada, de força 4/6, amb estones de garbí. El garbí es mantindrà fins a la tarda, bufant a estones amb força. Ja al vespre tombarà més a xaloc i a la nit girarà de cop a gregal moderat.